Igor Dugonjić je rođen 25. jula 1973. godine u Kotor Varošu, gdje je završio osnovnu školu, a srednju elektrotehničku školu u Banjaluci. Višu tehničku školu u Doboju je završio 2004. godine na Odsjeku za elektroniku i automatiku i stekao zvanje "inženjer elektrotehnike". Diplomirao je 2009. godine na Fakultetu informacionih tehnologija panevropskog univerziteta "Apeiron" i stekao zvanje "diplomirani informatičar". Magistarski rad je odbranio na Elektrotehničkom fakultetu Univerziteta u Banjaluci 2016. godine i stekao zvanje "magistar računarstva i informatike". Trenutno je u završnoj fazi doktorskih studija na Fakultetu informacionih tehnologija.

Bio je stalno angažovan kao viši metrolog za električne veličine u vazduhoplovnom zavodu "Orao", a nakon toga kao biomedicinski inženjer u međunarodnoj kompaniji Alpha Imaging. Trenutno radi u Univerzitetskom kliničkom centru RS kao stručni saradnik za planiranje i upravljanje medicinskim tehnologijama. U nastavnom procesu radi kao saradnik na Fakultetu informacionih tehnologija panevropskog univerziteta "Apeiron" od 2018. godine, gdje ima izbor u zvanje višeg asistenta na sljedećim predmetima: Niži programski jezici i programski prevodioci, Simulacije i simulacioni jezici i Konstruisanje i dizajn softvera.

Objavio je niz radova na međunarodnim skupovima i časopisima u zemlji i inostranstvu, od kojih su dva objavljena u časopisu Springer Nature. Prošao je veliki broj sertifikovanih obuka svjetski priznatih proizvođača softvera i opreme kao što su Microsoft, Shimadzu, Planmeca, Getinge, Foto Finder, Bausch and Lomb itd.